
R E F E R A T 
Se propune spre analiză şi avizare comisiilor II, III ,IV, din cadrul Consiliului Local al Municipiului Timişoara, cererea Societăţii E-ON GAZ Distributie S.A, înregistrată cu nr. CDP2009-000428/22.10.2009, privind atribuirea unei suprafeţe de teren de 12 m.p. din parcela cu nr. topografic 2179; 2181/3,totalizând 5166 m.p. înscrisă în C.F. 41478, provenită din conversia de pe hârtie a CF nr. 2729, inclusă în domeniul public al municipiului Timişoara, atestat prin H.G. 1016/2005, la poziţiile 1465, respectiv 1466. Pe terenul mai sus menţionat s-a aprobat P.U.Z. Calea Lipovei-Armoniei prin H.C.L.90/30.03.2004. 

Totodată, prin cererea înregistrată cu nr. SC2009-027358/10.11.2009, Societatea E-ON GAZ Distribuţie S.A. solicită atrubuirea unei suprafeţe de teren de 15 m.p. din parcela cu nr. top. 2102/1/2/3/2, totalizînd 1971 m.p. înscrisă în C.F. 403772, provenită din conversia de pe hârtie a C.F. 150040. Menţionăm că parcela a fost donată Consiliului Local al Municipiului Timişoara.
Solicitarea acestor suprafeţe de teren este motivată de amplasarea a două staţii de reglare măsurare a gazelor naturale pe terenurile de mai sus, situate în str. Armoniei, cu nr. top. 2179, 2181/3 şi Armoniei 23A nr. top. 2102/1/2/3/2. 
Aceste staţii de reglare măsurare a gazelor naturale fiind necesare alimentării cu gaze naturale a imobilelor din zona străzii Armoniei. 

Conform Legii 351/2004, art. 36, lit. c) ”Distribuitorul de gaze naturale are în principal, următoarele drepturi:

c) prin derogare de la prevederile art. 2, ali. (1) din Legea 219/1998, să folosească , cu acordul autorităţii publice locale, cu titlu gratuit, terenurile proprietate publică locală ocupate de obiectivele sistemului de distribuţie, precum şi pe cele utilizate pentru realizarea lucrărilor de execuţie, operare, întreţinere şi reparaţii, în condiţiile legii.

Propunem atribuirea in concesiune directă cu plata unei redevenţe, către Societatea E-ON GAZ Distributie S.A a terenurilor în suprafaţă de 12 m.p. şi 15 m.p. menţionate mai sus, pe o perioadă de 49 ani .


Nivelul redevenţei este de 6,88 lei/mp/an, pentru ambele parcele de teren menţionate mai sus.

De asemenea, în situţia avizării favorabile a celor propuse dezmembrarea terenului concesionat se va face prin grija beneficiarului, care va suporta şi taxele necesare întocmirii şi avizării documentaţiei de dezmembrare.

